আব্বাস আলী খান

**আব্বাস আলী খান** (১৯১৪–১৯৯৯) ছিলেন বাংলাদেশের একজন রাজনীতিবিদ। তিনি ১৯৭১ সালে মুক্তিযুদ্ধের বিরোধিতা করেন এবং মুক্তিযুদ্ধকালীন সময়ে পাকিস্তানি শাসকদের উদ্যোগে গঠিত প্রাদেশিক সরকারের মন্ত্রিসভায় যোগ দেন।

## জীবনী
আব্বাস আলী খান ১৯১৪ সালে ব্রিটিশ ভারতের বেঙ্গল প্রেসিডেন্সির বগুড়া জেলার জয়পুরহাট থানায় জন্মগ্রহণ করেন। ১৯৩১ সালে তিনি হুগলী মাদ্রাসা থেকে ম্যাট্রিক পরীক্ষায় পাস করেন। পরীক্ষার দশ বছর পর তিনি কারমাইকেল কলেজ থেকে বিএ ডিগ্রি অর্জন করেন। এরপর তিনি সরকারি চাকরিতে যোগ দেন এবং ১৯৩৬ থেকে ১৯৪৭ সাল পর্যন্ত ভারত সরকারের বিভিন্ন পদে কর্মরত ছিলেন। তিনি এ কে ফজলুল হকের সচিব হিসেবেও দায়িত্ব পালন করেন, যিনি বাংলার প্রথম প্রধানমন্ত্রী ছিলেন। ১৯৫৫ সালে, পাকিস্তানের স্বাধীনতার আট বছর পর তিনি জামায়াতে ইসলামী পাকিস্তানে যোগ দেন এবং পরে রাজশাহী বিভাগের আমির নিযুক্ত হন। ১৯৬২ সালে তিনি ৩য় জাতীয় পরিষদের সদস্য নির্বাচিত হন এবং দিনাজপুর-বগুড়া এলাকার প্রতিনিধিত্ব করেন। ১৯৭১ সালে তিনি জামায়াতে ইসলামীর পূর্ব পাকিস্তান শাখার ডেপুটি আমির নিযুক্ত হন। বাংলাদেশের স্বাধীনতা যুদ্ধের সময় তিনি মালেক মন্ত্রিসভায় শিক্ষামন্ত্রী হিসেবে দায়িত্ব পালন করেন, যা ছিল পূর্ব পাকিস্তানের সর্বশেষ মন্ত্রিসভা। বাংলাদেশের স্বাধীনতার পর ২৪ ডিসেম্বর ১৯৭১ সালে পাকিস্তানের পক্ষ নেওয়ার অভিযোগে তাকে গ্রেফতার করা হয়। ১৯৭৩ সালের ৩০ নভেম্বর সরকার সাধারণ ক্ষমা ঘোষণা করলে তিনি মুক্তি পান। ১৯৭৯ সালে জামায়াতে ইসলামী বাংলাদেশ গঠিত হলে তিনি দলের সিনিয়র নায়েবে আমির হন। তিনি তখন দলের ভারপ্রাপ্ত আমির হিসেবেও দায়িত্ব পালন করেন। ১৯৯১ সালে গোলাম আযম আমির নির্বাচিত হলে ভারপ্রাপ্ত আমির হিসেবে তার দায়িত্ব শেষ হয়। কিন্তু ১৯৯২ সালে সরকার আজমকে গ্রেফতার করে এবং তিনি পরবর্তী ১৬ মাস তিনি আবার ভারপ্রাপ্ত আমির হিসেবে ছিলেন। আব্বাস আলী খান লিভার সিরোসিসে আক্রান্ত হয়ে ৩ অক্টোবর ১৯৯৯ সালে ঢাকায় মৃত্যুবরণ করেন।

## রচনাবলী
;রচিত গ্রন্থাবলী

# জামায়াতে ইসলামীর ইতিহাস
# জামায়াতে ইসলামীর সংক্ষিপ্ত ইতিহাস
# বাংলার মুসলমানদের ইতিহাস
# মাওলানা মওদূদী:একটি জীবন, একটি ইতিহাস
# আলেমে দ্বীন মাওলানা মওদূদী
# মাওলানা মওদূদীর বহুমুখী অবদান
# মৃত্যু যবনিকার ওপারে
# ইসলামী আন্দোলনের কর্মীদের কাঙিক্ষত মান
# ঈমানের দাবী
# ইসলাম ও জাহেলিয়াতের চিরন্তন দ্বন্দ্ব
# একটি আদর্শবাদী দলের পতনের কারণঃ তার থেকে বাঁচার উপায়
# ইসলামী বিপ্লব একটি পরিপূর্ণ নৈতিক বিপ্লব
# সমাজতন্ত্র ও শ্রমিক
# MUSLIM UMMAH
# স্মৃতি সাগরের ঢেউ
# বিদেশে পঞ্চাশ দিন
# যুক্তরাজ্যে একুশ দিন
# বিশ্বের মনীষীদের দৃষ্টিতে মাওলানা মওদূদী
# ইসলামী আন্দোলন ও তার দাবী
# দেশের বাইরে কিছুদিন


;অনূদিত গ্রন্থাবলী

# পর্দা ও ইসলাম
# সীরাতে সরওয়ারে আলম (২-৫খন্ড)
# সুদ ও আধুনিক ব্যাংকিং (সহ-অনুবাদ)
# বিকালের আসর
# আদর্শ মানব
# ইসলাম ও সামাজি সুবিচার
# জাতীয় ঐক্য ও গণতন্ত্রের ভিত্তি
# ইসলামী অর্থনীতি (সহ-অনুবাদ)
# ইসরা ও মিরাজের মর্মকথা
# মুসলমানদের অতীত বর্তমান ও ভবিষ্যতের কর্মসূচী
# একটি ঐতিহাসিক সাক্ষাৎকার
# পর্দার বিধান
# ইসলামের পূর্ণাঙ্গ রূপ
# আসান ফিকাহ (১-২ খন্ড)
# তাসাউফ ও মাওলানা মওদূদী


## আরও দেখুন
* দালাল আইন, ১৯৭২

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:বাংলাদেশী সুফি সাধক
বিষয়শ্রেণী:পূর্ব পাকিস্তানের মন্ত্রী
বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
বিষয়শ্রেণী:জামায়াতে ইসলামী পাকিস্তানের রাজনীতিবিদ
বিষয়শ্রেণী:পাকিস্তানি স্কুলশিক্ষক
বিষয়শ্রেণী:২০শ শতাব্দীর ভারতীয় সরকারি কর্মচারী
বিষয়শ্রেণী:জয়পুরহাট জেলার ব্যক্তি
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী